cyanic-selkie/wikianc huggingface dataset:
TGV
Nullvisjonen i praksis
Høyhastighetstog på egne linjer har vist seg å være de mest trafikksikre av alle transportmidler, og SNCF har kjørt TGV i snart 30 år uten en eneste dødsulykke eller ulykke med alvorlige personskader på høyhastighetslinjene (på gamle linjer har TGV vært innblandet i flere dødsulykker, særlig på grunn av kollisjoner med lastebiler på planoverganger). Dette skyldes dels de strenge sikkerhetstiltakene på linjene, dels TGVs konstruksjon og fysiske egenskaper. Selv avsporinger i høy fart (270–300 km/t) har skjedd uten mer enn moderate personskader, vesentlig fordi togene har holdt seg på skinnegangen uten å velte eller klappe sammen som et trekkspill.
Bifrost (Elite-album)
Bifrost er det andre studioalbumet til det norske black metal bandet Elite. Albumet har også blitt utgitt med et bonusspor (*) begrenset til 500 eksemplarer.
111 (tall)
111 (ett hundre og elleve) er det naturlige tallet som kommer etter 110 og kommer før 112.
Finlands flagg
Finlands flagg (finsk: Siniristilippu, bokstavelig «flagg med blått kors») ble 29. mai 1918 vedtatt som landets nasjonalflagg. Det var et knapt halvår etter at Finland proklamerte sin selvstendighet, 6. desember 1917. Flagget er et nordisk korsflagg, med blått kors på hvit bakgrunn.
Dikteren Zacharias Topelius (1818–1898) regnes som opphavsmann til valget av fargene hvitt og blått. Den hvite bunnen skal være symbol på vinteren, mens korsets blå farge er hentet fra de tusen sjøer.
Symbolikk
Det finske flagget har et blått kors på en hvit bakgrunn. Korset er et nordisk korsflagg og kommuniserer nordisk samhold og engasjement for nordisk tradisjon. Flagget har ingen offisiell symbolikk, men korset er et kristent symbol, og for noen symboliserer korset i det finske flagget kristendommen.
Flaggets hvite bunn tolkes i samsvar med diktet ofte som et symbol på vinteren, mens det blå korset viser de tusen sjøer. Først og fremst ble dette symbolet på farge hentet til offentligheten av Zacharias Topelius, da han lanserte forslag for et finsk flagg på midten av 1800-tallet.
I Zackarias Topelius' dikt «Finlands flagga» fra 1863 viser han blant annet til
Historie
Inntil landet ble selvstendig i 1917, anvendte Finland først Sveriges flagg, og etter 1809 Russlands flagg. Storfyrstedømmet Finland hadde sitt eget løvevåpen, men dette var bare et uoffisielt flagg for Finland.
Landets heraldiske farger ble i 1581 rødt og gull, da landet fikk rang av storfyrstedømme og den første versjonen av Finlands riksvåpen ble introdusert: den finske løven.
Topelius' forslag om hvitt og blått
Det ble aldri fremmet noen konkret forslag i landdagen. En rekke flagg ble brukt i private villahager. Dagens flagg ble først kjent tatt i bruk i 1861, av seilforeningen i Nyland, idag Nyländska Jaktklubben. Seilklubben ble stiftet etter samtykke fra den russiske keiser Aleksander II.
«Løveflagget»
Fra storstreiken i 1905 til tiden rundt februarrevolusjonen i 1917 gjaldt det rødgule løveflagget som symbol for motstandsbevegelsen. Da Finlands selvstendighet ble kunngjort, 6. desember 1917, vaiet «løveflagget» fra flaggstengene reist av det keiserlige senat og regjeringen. Flagget, som tok utgangspunkt i riksløven, var omgitt av roser og tilbehør på karmosinrød duk. Det var en sterk konkurrent i kampen om å bli Finlands nasjonalflagg.
1918: Blått kors på hvit duk
Flaggspørsmålet ble tatt opp igjen i 1918 og senatet vedtok i februar løveflagget som handelsflagg. Grunnlovskomitéen behandlet saken og ønsket i utgangspunktet et hvitt og blått flagg med motiv i den indre sidens øvre felt. De to kunstnerne Eero Snellman og Bruno Tuukkanen kom med et motforslag med det blå korset på hvit duk. Ifølge legenden skal kunstnerne ha tegnet flagget på Hotell Fennias toalett på pinseaften. Den 29. mai 1918 ble dette flagget vedtatt ved lov.
Finlands flagg er et nordisk korsflagg, med den vertikale korsarmen forskutt mot stangsiden av flaggduken. Det første flagg av denne modellen er det danske flagget, Dannebrog.
Etter 1918 har Finlands flagg gjennomgått mindre endringer. Etter at statsformen var endelig bestemt til republikk, ble kronen over våpenskjoldet fjernet i statsflagget. Senere er blåfargens nyanse endret.
Format
Den finske flagget skal ha størrelsesforhold 11:18 (høyre:bredde), noe som nesten representerer det gylne snitt. Det tretungede statsflagget er en enhet bredere, der spissen på korset er fem enheter lang. Bredden på armene i det blå korset skal være tre enheter, og gir et korset et format på 4:3:4 (vertikalt) og 5:3:10 (horisontalt). Når flagget er heist opp i en flaggstang, anbefales flagget å ha en bredde som tilsvarer en sjettedel av høyden på flaggstangen.
Farger
Fargene i det finske flaggets ble opprinnelig bestemt ved hjelp av et fargeskjema. Dette ble vedtatt av den finske regjeringen i mai 1925. . Fargeskjemaet ble laget av ull og bomull og ble levert til sentrale myndigheter og fylkene, slik at alle med flaggstang kunne se dem.
Fargeskjemaet bleknet imidlertid i løpet av årene. Problemet ble lagt merke til allerede på slutten av 1950-årene, og det ble derfor opprettet en ny flaggkomité som skulle bestemme fargene. En nytt fargeskjema ble ikke utstedt før høsten 1993, og fargene på flagget ble da definert ved hjelp av tre fargemodeller.
Det finnes ingen offisiell RGB-definisjon for fargene i flagget, fordi fargeomfanget er for smalt. I CIE L*a*b* er de uoffisielle definisjonene i sRGB (0–255): blå R=24, G=68, B=126, rød R=181, G=28, B=49 og gul R=237, G=167, B=0. Gulfargen ligger utenfor fargekartet i sRBG. Blåfargen er en «sjøfarget» og er en mørk til medium blå.
Rød- og gulfargen som brukes i riksvåpenet er de samme som benyttes i «løveflagget».
Flaggdager
I Finland skiller en mellom offisielle flaggdager, og vedtatte – også kalt allmenne – flaggdager. Offentlige institusjoner har plikt til å flagge på offisielle flaggdager, mens det på de vedtatte flaggdagene anses som god skikk og bruk å heise flagget. Private står fritt til å flagge når de vil.
Flagget skal heises kl. 08.00 og fires ved solnedgang, men aldri senere enn kl. 21.00. På den finske selvstendighetsdagen skal flagget henge frem til kl. 20.00, uavhengig av når det blir mørkt. På nasjonale sørgedager kan innenriksdepartementet oppfordre til at det flagges på halv stang i hele landet.
Som en spesiell skikk i Finland flagges det på midtsommer fra kl. 18.00 på midtsommeraften til kl. 21.00 på midtsommerdagen. Dette blir gjort for å symbolisere det faktum at mørket ikke kommer til noen del av Finland under midtsommernatten. Midtsommer blir også feiret som det finske flaggets dag.
Finland har seks offisielle årlige flaggdager. Offisiell flaggdag er dessuten valgdagene, og dagen da republikkens president tiltrer sitt embete. Offentlige institusjoner har plikt til å flagge på offisielle flaggdager.
I Finlands statskalender er det angitt ytterligere tretten flaggdager. Statskalenderen føres av Helsingfors universitet.
Familien Bach
Familien Bach var en vidt forgreinet og tallrik slekt musikere som var aktive fra andre halvpart av 1500-tallet til slutten av 1700-tallet. Blant disse kjenner man til 50 musikere og flere betydelige komponister. Den mest kjente er Johann Sebastian Bach (1685–1750).
Familien Bach bosatte seg aldri utenfor Thüringen i nåværende Tyskland før Johann Sebastians sønner trådte inn i den moderne verden, men til tross for isolasjonen og stedbundetheten produserte familien musikere som hører blant de største i Europa. J. S. Bach arvet den kunstneriske tradisjonen til en tett sammenknyttet familie som ikke hadde tatt del i 1600-tallets musikalske utvikling, og han utviklet den gamle polyfone kunstformen til perfeksjon.
J. S. Bach utarbeidet selv familiens genealogi som hans sønn Carl Philipp Emanuel fullførte.
Taboleiro Grande
Taboleiro Grande er en kommune i delstaten Rio Grande do Norte i nordøstregionen av Brasil.
Venustiano Carranza (administrativt distrikt)
Venustiano Carranza befinner seg i Mexicos føderale distrikt. I 2005 var det registrert 447 459 innbyggere i distriktet. Nasjonalarkivet ligger i distriktet i bygningen Palacio de Lecumberri.
HMS «Gotland»
HMS «Gotland» var en svensk krysser og moderskip for sjøfly.
Bakgrunn
Etter at det svenske flygvapnet ble etablert som egen forsvarsgren 1. juli 1926 følte man i den svenske marinen en viss frykt for at de ville miste kontrollen over luftoperasjoner over havområdene. Samme år hadde en nemnd utnevnt av forsvarsministeren foreslått å bygge moderskip for sjøfly. Marinen bestemte seg for å følge forslaget så raskt som mulig og man kom frem til et design som var en hybrid mellom en krysser og et moderskip for sjøfly.
Beskrivelse
Hovedbestykningen bestod av seks Bofors M30 6" kanoner, fire av dem plassert i par i to elektrisk-hydrauliske tårn og to i hver sin kasematt på hver side av broen. Dette var den siste kjente gangen man bygde et krigsskip med kasematter. Egentlig skulle hun ha hatt tre tårn, men skroget viste seg å være for lite.
Claudia Llosa
Claudia Llosa (født 15. november 1976 i Lima, Peru) er en peruansk filmregissør. Hennes første film Madeinusa vant prisen for beste manus under filmfestivalen i Havanna. Filmen Madeinusa har vunnet flere priser blant annet under International Film Festival Rotterdam. Med filmen La teta asustada som ble lansert i 2009 vant hun Gullbjørnen under Filmfestivalen i Berlin 2009. Da hun mottok prisen uttalte hun at denne prisen går til landet vårt Peru.
HMS «Gotland»
Beskrivelse
For luftvern hadde hun en 2×3" kanon, to enkle 3" kanoner og fire 25 mm kanoner. I tillegg var hun utstyrt med to triple 21" torpedorør. I 1937 hadde hun også fått en 2×25 mm luftvernkanon.
Hele akterdekket, som utgjorde en tredel av skipets lengde, var reservert for fly og hadde en dreibar katapult foran dekket og en kran for å bring flyene opp fra vannet igjen. på flydekket var det et system av skinner med små vogner som flyene kunne beveges over dekket på. HMS «Gotland» hadde en kapasitet på åtte fly, men vanligvis førte hun bare seks fly. Flygruppen bestod av britiskbygde Hawker Osprey sjøfly som ble levert fra 1934.
Ombygging 1943/44
I 1943/44 ble HMS «Gotland» bygget om til krysser uten flydekk. Katapult, kran og skinner ble fjernet og dekket ble utstyrt med fire Bofors M1936 2×40 mm og to 2×20 mm luftvernkanoner.
Ombygging 1955
I 1955 ble HMS «Gotland» ombygd og modernisert. De to 6" kanonene i kasemattene ble fjernet og alle 3" kanonene ble erstattet med M1948 40 mm kanoner som også erstattet de tidligere M1936 40 mm kanonene, også resten av de lette luftvernkanonene bortsett fra 2×25 mm kanonen ble byttet ut med 40 mm kanoner. Hun ble også utstyrt med et komplett radarsystem.
Operativ historie
De første årene av tjenesten til HMS «Gotland» var preget av treningstokt og havnebesøk verden over, noe som tok slutt med den andre verdenskrig. Krigen begrenset henne til svenske farvann, men hun gjorde seg bemerket da hun rapporterte en observasjon av det tyske slagskipet «Bismarck» i mai 1941 til de allierte.
I 1943 var flyene hennes foreldede og uten noen reell erstatning for disse, samt at man kunne oppnå samme dekning med landbaserte fly, fant man ut at hennes rolle som moderskip for sjøfly var utspilt og bestemte seg for å bygge henne om til en ren krysser med vekt på luftvern. I denne formen stod hun ferdig i april 1944.
I 1955 ble hun igjen modernisert, men allerede i 1956 ble hun satt i reserve og 1. juli 1960 ble hun tatt helt ut av tjeneste. 1. april 1963 ble hun solgt for opphugging.
Smil (sjokolade)
Sjokoladen består av små biter av Freia Melkesjokolade fylt med flytende toffee pakket i en rull. Pr. 2017 består en Smil av tretten biter, og dette antallet har variert mellom elleve og tretten opp igjennom historien, alt ettersom hva som har vært hensiktsmessig med tanke på produksjonsutstyr, vekt og emballasje.
I starten var bitene ovale, men i 1977 ble de endret til den sirkelformede fasongen de har i dag.
Kristinn Jakobsson
Kristinn Jakobsson (født 11. juni 1969) er en islandsk fotballdommer. Jakobsson tilhører UEFAs premier-dommere. Han har aldri dømt VM-kamper, men han har dømt åtte kamper i UEFA-cupen. Under EM 2008 var han fjerdedommer, som en av åtte dommere. Han dømte tre kamper i gruppespillet.
Roy Ekrem
Roy Ekrem (født 5. juli 1974) er en norsk fotballspiller og tidligere hovedtrener for FK Lofoten.
Han spilte for klubben i flere som angrepsspiller. Etter 2010-sesongen tok han over som hovedtrener for Lofoten etter Ignác Tepszics. Han har ikke utelukket at han kan ta tre inn i en rolle som spillende trener denne sesongen, selv om han foretrekker å lede laget fra sidelinjen. Den 2. juni 2012 trakk Ekrem seg som hovedtrener for FK Lofoten. Ekrem gjorde comeback som spiller for Lofoten i 2014. Det hva for og hjelpe laget i de siste kampen for sesongen, siden klubben holde på å rykke ned. Ekrem gjorde ett nytt comeback for Lofoten i 2016.
Linje 8 (Mexico bys metro)
Linje 8 (Línea 8) er en undergrunnslinje ved Mexico bys metro. Den har fargen grønn på rutekart og starter i nærheten av sentrum før den går i sørøstlig retning. Linjen betjener 19 stasjoner mellom Garibaldi og Constitución de 1917 over 16,67km med spor.
Hele linje 8 ble åpnet i 1984. Linjen har fem stasjoner på bakkenivå og 14 underjordiske stasjoner
Pirahã (språk)
Pirahã (xapaitíiso; også skrevet pirahá eller pirahán) er et språk som snakkes av pirahãene ved Maicielva, som er ei sideelv til Amazonas i Brasil. Man tror at pirahã er det eneste gjenlevende språket i den muranske språkfamilien. Det er bare et par hundre brukere av språket, men det regnes ikke som utrydningstrua, ettersom de fleste talerne er enspråklige og motsetter seg å lære noe annet språk.
Selv om pirahã er et lite språk, har det blitt svært kjent i forskningsmiljøene fordi det hevdes å ha en rekke bemerkelsesverdige trekk som skiller det fra alle andre kjente språk. Størsteparten av forskningsarbeidet på pirahã er gjort av Daniel Everett, som har bodd sammen med pirahãene i flere år.
Det mest oppsiktsvekkende trekket til pirahã er ifølge Everett at det er det eneste språket i verden som mangler en rekursiv struktur.
Pirahã har svært få fonemer. Det har tre vokaler, mens antallet konsonanter avhenger av kjønnet til den som snakker: kvinnene har sju konsonantfonemer, mens mennene har åtte.
Språket mangler tallord, og har ikke andre fargebetegnelser enn «lyst» og «mørkt». Everett hevder også at pirahã har det simpleste systemet for å uttrykke familieforhold av alle verdens språk: ordet baíxi brukes for å uttrykke et hvilket som helst familieforhold, enten man refererer til mor, far eller en fjernere slektning. Pirahã har heller ikke ord for «høyre» og «venstre» eller andre relative retningsangivelser.
Pirahã kan også plystres eller nynnes.
Robert Urich
Robert Michael Urich (1946–2002) var en amerikansk skuespiller som hadde sitt hovedvirke på TV.
Han medvirket i nærmere 90 film- og tv-produksjoner i løpet av karrieren. Han fikk han en stjerne på Hollywood Walk of Fame i 1995.
Urich tv-debuterte i en episode av The F.B.I. i 1972 og gjorde seg senere bemerket som fast rolleinnehaver i serier som S.W.A.T. (1975–1976), Vegas (1978–1981), Spenser: For Hire (1985–1988) og Love Boat: The Next Wave (1998–1999). Han hadde også faste roller i kortlivede serier som Bob & Carol & Ted & Alice (1973), Gavilan (1982), American Dreamer (1990–1991), Crossroads (1992–1993), It Had to Be You (1993), The Lazarus Man (1996) og Emeril (2001). I tillegg hadde han gjesteroller i kjente serier som blant annet Kung Fu (1973), Kruttrøyk (1975), Forviklingar (13 episoder, 1977), Kjærlighetsskipet (tre episoder, 1977–1978), Charlie's Angels (1978) og Cheers (1988). Han spilte også i miniserier som Mistrals datter (1984), Amerika (1987) og Lonesome Dove (1989). Han medvirket også i en rekke tv-filmer, deriblant Scandal Sheet (1985), Stranger at My Door (1991) og Deadly Relations (1993). Hans siste rolle var i tv-filmen Aftermath (2002).
Urich filmdebuterte i Magnum 44 (1973), hvor han hadde en liten birolle. Han gjorde seg senere bemerket i filmer som Skjult trussel (1982), The Ice Pirates (1984) og Turk 182 (1985).
På scenen spilte han blant annet i Broadway-musikalen Chicago i 1996.
Marie Tussaud
Marie Tussaud (født 1. desember 1761, død 16. april 1850) var en fransk kunstner kjent for sine voksskulpturer og voksmuseet som hun satte opp i London, Madame Tussauds.
Biografi
Hun ble født Marie Grosholtz (noen ganger stavet Grossholtz eller Grossholz) i Strasbourg. Hennes far, en soldat ved navn Joseph Grosholtz, ble drept i syvårskrigen kun to måneder før Marie ble født. Hennes mor Anne Made tok henne med til Bern. Moren flyttet dit for å arbeide som husholderske for Dr. Philippe Curtius (1741–1794). Der tok hun sveitsisk statsborgerskap.
Curtius var lege. Han laget voksmodeller som han benyttet for å illustrere anatomi. Han senere startet også å lage portretter. Tussaud kalte ham onkel.
Curtius flyttet til Paris i 1765 og startet arbeidet med å sette opp et vokskabinett. Det året laget han voksarbeider av Madame du Barry, Ludvig XVs elskerinne. En avstøpning av denne er den eldste arbeidet som vises i Madame Tussauds. I 1767 flyttet Tussaud og hennes mor sammen med Curtius til Paris. Den første utstillingen av Curtius' voksarbeider ble vist i 1770. Utstillingen tiltrakk seg mange mennesker. Utstillingen flyttet til Palais Royal i 1776. Han åpnet en andre utstillingslokale på Boulevard du Temple i 1782, Caverne des Grands Voleurs, en forløper for det senere skrekkabinettet.
Curtius lærte Tussaud kunsten å modellere i voks. Hun begynte å arbeide for ham og viste at hun hadde talent for voksarbeidet. Hun laget sin første figur av Jean-Jacques Rousseau i 1778. Andre kjente personer som hun modellerte på den tiden var Voltaire og Benjamin Franklin.
Matic Osovnikar
Matic Osovnikar (født 19. januar 1980 i Kranj) er en slovensk friidrettsutøver (sprinter).
Han deltok i OL 2004 i Athen, men kom bare til andre runde i forsøksheatene. Osovnikar tok imidlertid bronsemedalje under EM 2006 i Göteborg. I VM 2007 i Osaka kom han på sjuendeplass i finalen. Han har en personlig rekord på 10,13.
Harald Sunde (fotballspiller)
Harald «Litj'n» Sunde (født 21. februar 1944) er en norsk tidligere fotballspiller.
Karriere
Han startet sin karriere i fotballklubben Nidelv, og debuterte 10 år gammel. Visstnok scoret han mål i sin første kamp, enda han spilte mot spillere som var 4 år eldre. Som liten spilte han mye fotball og «basse», både hjemme og på skolen.
I 1961 var han sentral i å spille Nidelv til semifinalen i cupen. Den gangen var Nidelv det beste laget i Trondheim, og de knivet med gjennom 1960-tallet om å være «best i by'n». Nidelv rykket opp til 2. divisjon i 1963, og nesten opp i 1. divisjon i 1964, da med Rosenborg på tredjeplass. Etter 1966-sesongen rykket imidlertid Rosenborg opp til 1. divisjon, og da gikk Sunde dit. Der møtte han Odd Iversen, og de to skulle vise seg å bli god kombinasjon sammen. Samspillet dem imellom fungerte svært bra, med Iversen som spiss og Sunde som midtbanespiller. Rosenborg vant 1. divisjon dette året. De var også i cupfinalen, men tapte for FC Lyn Oslo.
Sunde og Iversen ble da også solgt sammen til Racing Mechelen i Belgia. Sunde kom tilbake til Rosenborg i 1972 etter endt toårs-kontrakt. Karrieren i Belgia ble ikke helt som forventet, selv om Sunde og Iversen spilte meget bra den første sesongen.
Fra 1975-sesongen ble han så spillende trener for Orkanger, men gjorde comeback i 1978 da Rosenborg slet, og hadde rykket ned til 2. divisjon. Nils Arne Eggen hadde da overtatt Rosenborg for å få laget opp i 1. divisjon. Da var Sunde 34 år gammel. Rosenborg rykket opp igjen, med Sunde som kaptein, og han spilte også 5 kamper i neste sesong (1979).
Ut over på 1980-tallet var han assisterende trener for Rosenborg, samt trener for juniorlaget. Fram til 1. april 2011 jobbet han som materialforvalter i Rosenborg.
Oxycarenidae
Oxycarenidae er en familie av insekter som tilhører tegene, en gruppe av nebbmunner. Gruppen omfatter 147 kjente arter fordelt på 23 slekter, 33 er funnet i Europa og to i Norge. De har det til felles at munndelene er sugende og at de suger opp næringen. De lever av å suge ut næring fra frø av mange ulike planter.
Utseende
Tegene er små, flate, oftest mørkfargede. Hodet er ganske lite og trekantet. Antennene består av fire ledd og er middels lange. Hele oversiden er tydelig punktert. Frambeina har gjerne fortykkede lår med pigger på undersiden. Pronotum har rundede sider. Forvingene holdes flatt. Noen arter etterligner maur.
Levevis
Disse artene lever av frø av en lang rekke ulike plantegrupper. Artene er ikke særlig spesialiserte og kan leve på ulike planter. De har vanligvis én generasjon hvert år. Noen arter i slekten Oxycarenus kan gjøre skade i landbruket, særlig i bomullsdyrking.
Taipu
Taipu er en kommune i delstaten Rio Grande do Norte i nordøstregionen av Brasil.
De Nios lyrikpris
De Nios lyrikpris er en svensk litteraturpris som ble opprettet av Samfundet De Nio i 2008. Prisen er på SEK 250,000. Den er kun utdelt én gang.
Morten Sigval Bergesen
Morten Sigval Bergesen (født 2. juni 1951) er en norsk forretningsmann og tidligere skipsreder. Han ble partner i rederiet Sig. Bergesen d.y. i 1974, tok over styringen av rederiet i 1976 sammen med fetteren sin Petter C. G. Sundt. Fra 1986 til 1998 var han adm.dir. i Bergesen d.y.-gruppen og fra 1998 til 2003 styreformann. I dag sitter han blant annet i styret i det børsnoterte selskapet Roxar.
7,62 × 51 mm NATO
7,62 × 51 mm NATO er en patron for rifle som ble introdusert i 1954 sammen med USAs M14-rifle. I Norge har patronen i lengre tid vært i bruk i AG-3, MG-3, NM149, og i senere tid Heckler & Koch HK417.
Patronen ble bygget på .308 Winchester som kom kun to år tidligere. Den var i lengre tid standardkaliber for håndvåpen i NATO, og var mye i bruk i andre land også. Fra sent på 1960-tallet begynte USA å gå over til 5,56 x 45 mm NATO, og dette ble etter hvert den nye standarden i alliansen. Pr 2012 brukes 7,62 mm for det meste i maskingeværer og skarpskyttergevær, deriblant Rheinmetall MG3, Fabrique Nationale MAG og Heckler & Koch HK417. Patronen har samme ytre mål som .308 Winchester, en mye brukt jaktpatron.
Harllee Branch kraftverk
Harllee Branch kraftverk er et kullkraftverk i Putnam County, delstaten Georgia i det sørøstlige USA. Det har en installert produksjonskapasitet på 1746 MW, fordelt på 4 blokker / turbiner. Dette er delstatens tredje største termiske kraftverk målt etter installert produksjonseffekt.
Anlegget ble påbegynt omkring 1965 og stod ferdig i 1969. Brenselkilden er bitumenøst kull, og det brennes ca. 3 millioner tonn årlig. Operatør er energiselskapet Georgia Power, et heleid datterselskap av Southern Company.
Addison
Addison kan være:
Xochimilco
I Xochimilco er deler av den en gang så store Texcoco-sjøen bevart. På vannet er det bygd opp kunstige øyer, såkalte chinampas, som tidligere ble brukt til grønnsakdyrking. I dag er dette et friområde, og los chilangos (innbyggerne i Mexico by) kommer hit for å leie trajineras, flatbunnede båter, for å dra på tur.
Uwe Bewersdorff
Uwe Bewerdorf (født 4. november 1958 i Freital), østtysk kunstløper som deltok i de olympiske vinterleker 1980 i Lake Placid.
Bewerdorf vant en olympisk bronsemedalje i kunstløp under vinter-OL 1980 i Lake Placid. Sammen med Manuela Mager kom hun på tredjeplass i parløp, bak Irina Rodnina / Aleksander Saitzev og Marina Tsjerkassova / Sergej Sjakhraj begge parene fra Sovjetunionen.
Almevegen (Trondheim)
Almevegen (2a–52) er en vei på Charlottenlund øst for Trondheim som strekker seg fra nordvestlig til sørøstlig retning fra Oldervegen til Bøkvegen. Veien fungerer som adkomstveg for frittstående eneboliger og rekkehus, og er en gjennomfartsvei mot andre boligveier i området med samme bebyggelse. Nærmeste kollektivtilbud for Almevegen er med AtB og deres bussforbindelser med rutene 14 og 102 fra holdeplassen Charlottenlund kirke i Jakobslivegen.
Veien er oppkalt etter treslaget alm, og området har for øvrig flere veier som er oppkalt etter ulike trær og planter.
Dave Steele
Dave Steele (født 7. mai 1974 i Tampa i Florida, død 25. mars 2017 på Desoto Speedway ) var en amerikansk racerkjører. Han deltok i en rekke United States Automobile Club-løp og Silver Crown-race.
Europamesterskapet i vannpolo
Europamesterskapet i vannpolo ble arrangert første gang i 1926 i Budapest, og arrangeres annenhvert år.
Brotsj
Brotsj er et bearbeidningsverktøy for metall, som brukes til å lage hull med nøyaktig størrelse.
Prosessen kalles brotsjing, og hensikten med brotsjing er å forbedre kvaliteten til et hull som på forhånd er boret, rømmet eller dreid. Hullet får på denne måten et diametermål innenfor strenge toleranser, større overflatefinhet og bedre retthet og rundhet.
Brotsjetyper
Vi har følgende hovedkategorier for brotsjer:
Risikostyring
Risikostyring er aktiviteter for å identifisere, estimere og kontrollere kostnader og inntekter knyttet til risiko. Hensikten er å minimere tap og maksimere inntjening. En rekke ulike disipliner og sektorer søker støtte fra risikostyring. Eksempelvis innenfor økonomi, datasikkerhet og ved drift av kjernekraftverk. I en del norsk litteratur brukes også begrepet usikkerhetsstyring for å referere til risikostyring.
Det vil alltid være en sammenheng mellom risiko og gevinst. Risikostyring er prosessen for å oppnå kort- og langsiktig balanse mellom disse. Dette må også sees i sammenheng med hver enkelt bedrifts ønskede risikoeksponering.
Eksempel på organisasjoner som har en høy risikoeksponering er finansinstitusjoner som investerer i kortsiktige papirer for å oppnå en umiddelbar gevinst.
Ethvert risikoreduserende tiltak har i seg selv en kostnad.
Risikoanalyser er et vesentlig element i risikostyringsprosessen.
ISO har publisert en standard på området, som er utgitt av Standard Norge som NS-ISO 31000:2009 Risikostyring – Prinsipper og retningslinjer.
Tangará (Rio Grande do Norte)
Tangará er en kommune i delstaten Rio Grande do Norte i nordøstregionen av Brasil.
Affinitet
Affinitet, fra det latinske ordet affinitas (slektskap), er betegnelsen for tiltrekningskraften mellom kjemiske emner, som gjør at disse reagerer med hverandre, det vil si at de lager kjemiske forbindelser.
Affinitet er et gammelt begrep som har vært brukt i naturvitenskapen siden 1600-tallet. I moderne sammenheng bruker man ofte begrep som indre energi, entalpi, entropi eller Gibbs frie energi i stedet.
Napstjert
Napstjert er navn på et område i Frederikshavn kommune, i regionen Vendsyssel på Nordjylland, og et stoppested på Skagensbanen. Napstjert ligger mellom Ålbæk og Jerup.
Napstjert strand er et populært sommerhusområde.
Adelphi (London)
Adelphi (gresk: adelphoi, «brødre») er et distrikt i City of Westminster i sentrale London. Det lille distriktet omfatter gatene Adelphi Terrace, Robert Street og John Adam Street Navnet refererer til kvartalene på nedsida av Strand mellom Adam Street og Charing Cross stasjon, men er i ferd med å gå ut av bruk. Strøket har navn etter det for lengst forsvunne Adelphi Buildings, som lå her.
Adelphi har ingen formelt definert grenser, men det er en allmenn enighet om at disse er: Strand i nord, Lancaster Place i øst, Victoria Embankment i sør, og Charing Cross stasjon. Det lille antallet gater øst for Northumberland Avenue er inkludert av bekvemmelighet.
Úněticekulturen
Úněticekulturen (tysk Aunjetitz) er den tidligste bronsealderkulturen i Sentral-Europa og dateres til omkring 2400 f.Kr.-1800 f.Kr. Kulturen er oppkalt etter et arkeologisk funn i Tsjekkia, vest for Praha. Kulturen var hovedsakelig utbredt i Mähren og Böhmen i Tsjekkia, i sørlige Tyskland, i vestlige Slovakia og i Polen. Handel med bronsegjenstander hadde øyensynlig stor betydning, og noen av disse gjenstandene nådde også Norden.
Úněticekulturen avløste Traktbegerkulturen (engelsk Beaker culture) og ble etterfulgt av Høygravkulturen (engelsk Tumulus culture).
Redskaper av metall
Úněticekulturen utmerker seg ved dens karakteristiske metallobjekter som ingot torcs, flatøkser, flate trekantete dolker, armbånd med spiraler i enden, nåler med form som en padleåre og krøllete ringer. Disse ble handlet og spredt over et stort område i Sentral-Europa og enda videre.
Adelphi (London)
Adelphi Buildings
Adelphi Buildings var et stort boligkompleks som ble anlagt mellom Strand og Themsen i åra 1768-1774. Bygningen bestod av 24 sammenbygde enheter i nyklassisistisk stil med fasade mot Themsen. Bak prosjektet stod arkitektbrødrene Robert, James og John Adam, med Robert som hovedansvarlig for den arkitektoniske utforminga. Bygningene ble revet i 1936.
På 1800-tallet var Adelphi et meget populært boligkvarter for en del ledende kulturpersonligheter. Adelphi Theatre på oversiden av Strand har navn etter Adelphi Buildings.
Úněticekulturen
Redskaper av metall
Støpeblokker har blitt funnet i forråd som har inneholdt et antall på over seks hundre. Lager med økser har vært tilsvarende vanlig. Et forråd i Dieskau (Sachsen i Tyskland) inneholdt 293 økser. Etter en gang rundt 2000 f.Kr. har tradisjonen med forråd ebbet ut og blir først gjenopptatt i Urnemarkskulturen. Disse forrådene har blitt tolket som en form for lager for reisende bronsesamlere, eller som rikdommer som har blitt skjult på grunn av fiender. En annen tolkning er at det er en form for religiøs handling, en gave til gudene. Lager som har inneholdt hovedsakelig juveler og pyntegjenstander er typisk for Adlerberg-gruppen innenfor Úněticekulturen.
Arkeologiske bevis hentyder at Úněticekulturens aktive og innovative metallindustri var mest opptatt av å produsere våpen og ornamenter som statussymboler for stormenn framfor storstilt våpenproduksjon for allmenn nytte og store hærer, noe som utviklet seg langt senere. Riktignok finnes Adlerberg-gravplassen i Hofheim (Tyskland) som inneholder graven av en mann som har dødd av et pilskudd og pilen med en pilspiss av stein satt fortsatt i armen hans. Den berømte Himmelskiven fra Nebra har blitt plassert innenfor Úněticekulturen på grunn av dolker av kobber som ble gravd fram ved funnet og antagelig tilhørte samme kultur og tidsepoke.
Hunting High and Low (sang)
«Hunting High and Low» er en sang av den norske popgruppen a-ha, utgitt på deres debutalbum med samme navn i juni 1985 og som singel i remikset versjon i juni 1986. Sangen er skrevet av Pål Waaktaar. Singelen fikk topp 10-plasseringer i flere europeiske land, inkludert en femteplass på listen i Storbritannia.
Sangen ble først utgitt på albumet med samme tittel, i en versjon med Tony Mansfield som produsent. Her benyttes det synthesizere til det orkestrale arrangementet, mens singelversjonen ble produsert av Alan Tarney og benytter et «levende» orkester.
«Hunting High and Low» starter som en ballade med Morten Harkets vokal kun akkompagnert av en akustisk gitar. Før første refreng kommer resten av instrumenteringen inn, og sangen bygges opp til et crescendo før den stille avsluttes med strykere.
Sangen har blitt en av bandets største publikumsfavoritter og har blitt spilt på nærmest samtlige av bandets konserter.
Asialekene 2002
Asialekene 2002 var de fjortende Asialekene, de ble arrangert i Busan i Sør-Korea i perioden 2. til 16. oktober 2002. Det var over 7 700 utøvere fra 44 nasjoner som deltok i trettiåtte sporter. Kina ble beste nasjon med 150 gullmedaljer foran Sør-Korea med 96.
Úněticekulturen
Begravelser
Noen såkalte «prinsegraver» fra denne tiden (Łęki Małe, Leubingen, Helmsdorf) har blitt datert til rundt 2000 f.Kr. og 1800 f.Kr. og peker mot et allerede lagdelt samfunn. Leubingen-gravplassen var dekket av en gravhaug som var 8,5 meter høy. Den inneholdt en kammer bygd av tømmer og formet som et telt. Graven hadde to begravelser og gravgaver av gull.
Handel
Úněticekulturen hadde handelsforbindelser med Wessex-kulturen i England. Úněticekulturens metallsmeder brukte hovedsakelig ren kobber, legeringer med arsenikk, antimon og tinn for å produsere bronse, noe som ble vanlig først i de påfølgende periodene. Singen-gravplassen er et unntak ved at den inneholder noen dolker som har høyt innslag av tinn (opp til 9 %). De kan ha bli blitt laget i England hvor noen få rike graver har blitt avdekket som stammer fra denne perioden. Irsk tinn ble også handlet i stort monn, en gyllen lunula (halsbånd) av irsk formgivning har blitt funnet så langt unna som Butzbach i Hessen (Tyskland). Rav var også en betydelig handelsvare.
Bosetning og spredning
Bosetningen inkluderte såkalte «søppelhaug-boliger», eksempelvis som Siedlung Forschner ved innsjøen Federsee i sørlige Tyskland. Tømmeret i palisaden har blitt dendro-datert til 1767 f.Kr.-1759 f.Kr. Husene målte opp til 8 ganger 4 meter. I sørlige Tyskland var det i bruk langhus med to siderom som var opp til 50 meter langt og 5 meter bredt.
Keramikkbegere som er funnet i graver, spesielt de fra Adlerberg-gruppen, var typisk også for Úněticekulturen. Det indikerer en forbindelse til Traktbegerkulturen, blant annet på grunn av funn av knapper av bein med V-formede knappehull, pilspisser og håndleddsbeskyttere av stein.
Kulturen inkluderte grupper som Adlerberg, Straubing, Singen, Neckar- Ries og Øvre-Rhinen-gruppene i Tyskland, Unterwölbling i Østerrike, Hatvan og Nagyrév i Ungarn, Nitra og Kost'any i Slovakia og Trzciniec i Polen. I tilstøtende områder i nordlige Tyskland, Nederland og Polen var tradisjoner fra den sene neolittiske perioden (gigantbegerkulturer) fortsatt dominerende. I Norden ble stridsøkser av stein (se Stridsøkskulturen) fortsatt produsert. Spredningen av Únětice-grupper i Tyskland besto av mange isolert områder, men funnene indikerer at de var forbundet med hverandre og med en gradvis endring fra vest og med påvirkninger fra de eldre områdene ved den franske Rhône-kulturen i øst hvor det ble funnet gjenstander som var beslektet med den østerrikske Unterwölbling-gruppen.
Sikte
Et sikte betegner siktemidler, dvs. hjelpemidler som en skytter har til disposisjon for å rette inn våpen av forskjellige typer mot et mål. For håndvåpen er typiske siktemidler dioptersikte, rødpunktsikte og kikkertsikte. Større våpen som kanoner og missiler har som regel sikter med både optiske og elektroniske komponenter.
Klavdija Bojarskikh
Klavdija Sergejevna Bojarskikh (russisk Клавдия Сергеевна Боярских; født 11. november 1939, død 12. desember 2009) var en russisk langrennsløper. Hun representerte Sovjetunionen.
Hun var den dominerende kvinnelige løperen under OL 1964 i Innsbruck, der hun vant begge de individuelle distansene (5 og 10 km). Hun gikk også for Sovjetunionens stafettlag, som vant med over to minutters margin til Sverige på sølvplass.
Hun greide nesten å kopiere denne seiersrekken under VM 1966 i Oslo. Hun vant 10 km og Sovjetunionen gikk til topps i stafetten, men på 5 km måtte hun ta til takke med sølv, slått av landslagskollegaen Alevtina Koltsjina.
Almeveien
Almeveien eller Almevegen finnes flere steder i Norge:
Almeveien:
Tenente Ananias
Tenente Ananias er en kommune i delstaten Rio Grande do Norte i nordøstregionen av Brasil.
Linje 9 (Mexico bys metro)
Linje 9 (Línea 9) er en undergrunnslinje ved Mexico bys metro. Den har fargen brun på rutekart og krysser sentrum av byen parallelt med Linje 1 fra vest til øst. Linjen betjener tolv stasjoner mellom Tacubaya og Pantitlán over 13,03km med spor.
Den første delen av linje 8 ble åpnet i 1987. Linjen ble utvidet med tre stasjoner i 1988. Linjen har tre stasjoner på forhøyet gateplannivå og ni underjordiske stasjoner. Det er den eneste linjen som ikke har noen stasjoner på gateplan.
Banen ble åpnet for å avhjelpe trafikkmengden på Linje 1.
JoBeth Williams
Margaret JoBeth Williams (født 1948) er en amerikansk skuespiller som huskes best fra skrekkfilmen Poltergeist.
Hun tv-debuterte i 1974 i en episode av Jabberwocky. Hun har siden hatt faste roller i serier som Somerset (1975–1976) og Guiding Light (1977–1981), samt de kortlivede seriene The Client (1995–1996) og Payne (1999). Hun har også hatt gjesteopptredener i kjente serier som blant annet Frasier (1994), Judging Amy (2003), Numb3rs (2006), Criminal Minds (2006), Dexter (2007), NCIS (2011), Privat Praksis (seks episoder, 2009–2011) og Rizzoli & Isles (2016). Hun har også medvirket i en rekke tv-filmer, deriblant Dagen etter (1983), Adam (1983), Murder Ordained (1987), My Name Is Bill W. (1989), Victim of Love (1991), 14 Hours (2005) og In My Dreams (2014).
Augustin Fresnel
Augustin-Jean Fresnel (født 10. mai 1788, død 14. juli 1827) var en fransk fysiker som bidro betydelig innen optikk. Fresnel studerte lysets oppførsel, både teoretisk og eksperimentelt.
Hans oppdagelser og matematiske deduksjoner, basert på arbeidene til Thomas Young, utvidet hans bølgeteori om lys med mange flere optiske fenomener.
Sammen med François Arago studerte Fresnel lovene om interferens av polariserte stråler. Dette resulterte i «Fresnels rombe». Fresnel er sannsynligvis mest kjent for oppfinnelsen av Fresnel-linse, som ble tatt i bruk i fyr, og fremdeles er i bruk.
Toledo (kommune)
Toledo er en kommune (spansk: municipio) i Canelones-departementet i det sørlige Uruguay. Hovedstaden heter Toledo.
Regjeringen
Ordføreren (alcalde) i kommunen er Álvaro Gómez (2010-2015).
Gatorland
I parken kan man blant annet se alligatorer som hopper etter døde kyllinger som henger flere meter over vannoverflaten. Det er mulighet for å holde alligatorer og andre tropiske kryp i parken. Parken ble skadet i en stor brann i 2006, men ble raskt bygget opp igjen.
Emil Haucke
Emil Haucke (født 17. januar 1989) er en dansk fotballspiller som sist spilte for Nybergsund IL-Trysil. Etter 2011 sesongen, dro han tilbake til Danmark.
Sukhoj Su-35
Sukhoj Su-35 er et russisk taktisk jagerfly. Su-35 er en videreutvikling av Su-27 og er utstyrt med canardvinger. Prototypen fløy første gang 28. juni 1988 under betegnelsen T-10S-70, og flyet hadde en stund betegnelsen Su-27M, men fikk senere betegnelsen Su-35.
Su-35 ble, i tillegg til canardvingene, oppgradert i forhold til Su-27 på en rekke områder. De viktigste endringene inkluderer et digitalt kontrollsystem, et større neseparti med bedre plass til radarsett og kraftigere motorer.
Su-35 er utstyrt med en intern Gsj-30 30 mm kanon, og har 12 festepunkter som kan bære en våpenlast på til sammen 8 000 kg. Denne inkluderer det meste av luft-til-luft og luft-til-bakke missiler, bomber og TV- og laserstyrte missiler og bomber som er i bruk i Russlands luftforsvar.
Gavin Strachan
Gavin David Strachan (født 23. desember 1978 i Aberdeen, Skottland) er en skotsk fotballspiller og sportsjournalist. Han er sønn av tidligere fotballspiller og Celtic-manager Gordon Strachan. Gavin Strachan er for øyeblikket midtbanespiller for det engelske Conference North-laget Hinckley United FC i Leicestershire, England.
De fleste av ungdomsåra som fotballspiller tilbrakte Gavin Strachan i Coventry City (1997–2003, 16 kamper for A-laget). Til sammen har han nå spilt for ti ulike fotballklubber og beskriver seg selv som "omreisende". Han fikk åtte kamper for det skotske U21-laget.
Som en del av journaliststudiet ved universitetet i Staffordshire startet han i august 2008 en blogg for BBC News.
Klubbkarriere
Strachan startet sin fotballkarriere i Coventry City, der faren hans, Gordon Strachan, tok over som spillende manager i 1996. Han ble utlånt til skotske Dundee United i 1998, der han spilte ni kamper for A-laget. I Coventry City fikk han i alt seksten ligakamper, elleve av dem som innbytter. Han byttet klubb ikke lenge etter at faren, Gordon Strachan, sa opp jobben som manager seinhøstes i 2001.
I løpet av sesongen 2005/2006 gikk Strachan glipp av mesteparten av sesongen etter at å ha skadet et bein mot Blackpool. Til tross for skaden gjennomførte han hele kampen. Etter at han på nytt var blitt skadefri, var han på utlån til Stockport County (fire kamper) i sin tredje sesong i Hartlepool. I 2006/2007-sesongen fikk Strachan sjelden spille for Hartlepools førstelag, siden Pools nye manager, Danny Wilson, signerte Gary Liddle og Willie Boland. Som et resultat av begrenset spilletid gikk Strachan så på utlån til Peterborough United i januar 2007, før overgangen ble gjort permanent bare to dager før overgangsvinduet stengte samme måned.
Strachan signerte for Notts County 10. januar 2008 etter at Peterborough United hadde frigitt ham. Han scoret sitt første mål for klubben i en 2-1-seier over Exeter City 10. januar 2009.
Mediekarriere
I august 2008 begynte Gavin Strachan å skrive en blogg for BBC News, som en del av hans mastergrad i Sports Broadcast Journalism ved Staffordshire University.
Torød
Torød er en bygd og et administrativt delområde i Færder kommune, beliggende sørøst på Nøtterøy mellom Årøysund og Buerstad. Avstanden til Tønsberg er ca. 11 kilometer langs fylkesvei 309.
Synagoge
Andre navn for synagoge inkluderer hebraisk (bet keneset), jiddisch shul, spansk/portugisisk esnoga og hovedsakelig reformjødisk tempel.
Bakgrunn
Skjønt synagoger fantes i lengre tid forut før det annet tempel i Jerusalem ble ødelagt i 70 e.Kr., var den egentlige gudstjeneste under den tid da Tempelet fortsatt stod, sentrert rundt korbanot (frembærelse av offer) frembøret av kohanim (prester) i det hellige Tempel. Yom Kippur-gudstjenesten, som varte dagen lang, var den dag da hele forsamlingen overvar at kohen gadol (ypperstepresten) frembar det daglige offer, og bad for ham.
Torød
Wergelandsønnen Olaf Knudsen var bosatt på Svensrød gård ved Torød. Her skapte han en vakker hage som er restaurert i senere år.
Synagoge
Bakgrunn
Under det babylonske fangenskap (586–537 f:kr.) formaliserte og standadiserte den store forsamlings menn de jødiske bønner. Forut for dette bad folk etter hvordan de selv fanft for godt, hver og en på sitt eget vis, og det forelå ingen standardiserte bønneresitativer. Rabbi Yohanan ben Zakkai, en av lederne fot slutten av det annet tempels era, promulgerte tanken om å utvikle egne bønnehus hvor enn jøder måtte befinne seg. Dette bidro til det jødiske folks kontinuitet og styrket deres identitet på en transportvennlig måte - gudstjeneste kunne fortsette selv etter at tempelet var ødelagt.
Torød
Historie
Bygda Torød har fått sitt navn etter gården med samme navn (gårdsnummer 59). Det området som fra siste halvdel av 1900-tallet kan regnes inn under det moderne området Torød, omfattes i dag av området mellom de eldre gårdene og stedene Svensrød, Torød, Stranda, Tømmereik og Haukemyr. I tillegg sogner Årøysund i nordøst, Middelborg i øst, samt Brevik, Movik og Buerstad i sør til Torød skole.
Navnet på Torød skrives i 1396 Þordarud, 1456 Thordarud, 1555 Torderwdt, 1580 Tordsrud, 1593 Toffuerød, 1604 Thoerødt, 1605 Thorød, 1668 Toerød, 1723 Toerød. Den gammelnorske formen var Þorðarruð, av mannsnavnet Þorðr.
Synagoge
Bakgrunn
Synagoger forstått som egne bygninger bygd spesielt for gudstjenesteformål, eller room satt til side spesielt og eksklusivt for fellesbønn, hadde imidlertid eksistert lenge før ødeleggelsen av det annet tempel. De eldste arkeologiske sikre indikasjoner er fra Egypt, der det er funnet dekikasjonstekster fra 400-tallet f.Kr.. En synagoge fra mellom 75 og 50 f.Kr. er blitt avdekket i et vinterpalass fra hasmoneertiden nær Jeriko. Mer enn et dusin AnnetTempek-era-synagoger er blitt identifisert av arkeologer.
Grunnplan
Det sentrale rommet i en synagoge er selve gudstjenesterommet. Planløsningen i dette rommet har en del fellestrekk, men det er også forskjeller mellom de ulike tradisjoner. Det finnes tre hovedtyper: Den bipolare, den sentralorienterte og den unipolare.
Bipolar plan
I slike synagoger blir hele gudstjenesten normalt ledet fra tebáen, bortsett fra noen få deler som blir ledet ved den åpne hekhálen.
I synagoger med mehissá er kvinnesetene oftest plassert på et galleri langs sideveggene og ofte også ved bakveggen.
Løsningen er typisk for romaniotisk, italiensk, provençalsk og sefardisk jødedom. Det er også dokumentert enkelte eksempler i Litauen.
Sentralorientert plan
Planen ligner på den bipolare løsningen. Hovedforskjellen er at tebáen eller bimaen ligger nærmere midten av rommet.
Benkeradene kan være vendt mot midtaksen av rommet eller mot arken. I sefardiske og enkelte askenasiske synagoger blir det meste av gudstjenesten ledet fra tebáen (bimaen), men i de fleste ortodokse askenasiske synagogene i Øst-Europa blir mye av den ledet fra en lesepult nærmere arken.
Odd Arne Pedersen
Odd Arne Pedersen (født 1962) er en norsk forretningsmann. Han er utdannet Siviløkonom fra BI og i tillegg har han en MBA i Finans fra Norges Handelshøyskole. Han har jobbet innen norsk finans siden 1987. Først som finanssjef i Den Norske Hypotekforening frem til 1991 og deretter som obligasjonsmegler og bevillingshaver i Fearnley Fonds frem til 1997. I 1997 var han en av flere grundere som sammen med en rekke norske sparebanker etablerte Terra Gruppen AS, nå Eika Gruppen AS. Siden 1998 har han hatt flere stillinger i sparebankgruppen, først som administrerende direktør i Terra Fonds ASA i perioden 1998-2006. Da Terra Securities gikk konkurs i 2007, var Odd-Arne Pedersen administrerende direktør i Terra Forvaltning AS. Senere gikk han inn som finansdirektør i Terra Boligkreditt AS, nå Eika Boligkredit AS hvor han fortsatt jobber.
Synagoge
Sentralorientert plan
Sentralorientert planløsning er vanlig i askenasisk-ortodoks og mizrahisk jødedom.
Odd Arne Pedersen
Han har hatt en rekke tillitsverv innen norsk finanssektor og var i perioden 2000-2006 blant annet styremedlem i Norges Fondsmeglerforbund, medlem i Fondsmeglerforbundets Etiske Råd, samt styremedlem i Verdipapirforetakenes sikringsfond.
Synagoge
Unipolar plan
I moderne, ikke-ortodoks jødedøm i Nord-Amerika er bimaen og dukhánen (plattform ved arken) slått sammen, og bimaen og arken (aron hakkódesj) ligger sammen forrest i rommet. Benkeradene vender nesten alltid mot dette området, som har mange fellestrekk med en teaterscene. Denne planløsningen ble også vanlig mange steder i Europa på 1800-tallet, og gjenfinnes blant annet i Storsynagogen i Stockholm, Rykestraße-synagogen i Berlin og den ortodokse Storsynagogen i Paris.
Les Droites
Les Droites (fransk omtrent «de til høyre», fordi de er til høyre på fjellrekka sett fra dalen ) er et 4 000 m høyt fjell i Mont Blanc-massivet i de franske Alpene.
Fjellet har to topper:
Fjellets nordvegg reiser seg ca. 1 600 m fra Argentière Bassin med en gjennomsnittlig steilhet på 60 grader og er den bratteste veggen på den ti kilometer lange egga mellom Aiguille Verte og Mont Dolent. Veggen ble første gang besteget over den sentrale isrenna på nordøstflanken av Bobi Arsandaux og Jacques Lagarde. Ifølge Reinhold Messner er dette «die wildeste unter den Alpenwänden». Vil man utvide Alpenes seks store nordvegger til syv er Les Droites en god kandidat.